Danas u 15 sati održat će se društveni i politički skup 14. Povorka ponosa LGBTIQ osoba i obitelji - Zagreb Pride 2015. pod sloganom „Glasnije i hrabrije: Antifašizam - bez kompromisa!“

Povorka ponosa počet će okupljanjem u 15.00h na Trgu Marka Marulića te će proći središnjim zagrebačkim ulicama – Ulicom Farkaša Vukotinovića („zeleni val“), Roosveltovim trgom, Trgom maršala Tita, Frankopanskom ulicom, Ilicom, Trgom bana Josipa Jelačića, Ulicom Nikole Jurišića, Draškovićevom ulicom, Šoštarićevom ulicom i Ribnjak ulicom - i završiti javnim skupom i koncertom grupe Nipplepeople u parku Ribnjak.

Nakon javnog skupa, Povorke ponosa LGBTIQ osoba i obitelji Zagreb Pride 2015. „Glasnije i hrabrije: antifašizam – bez kompromisa“, od 17:30 predviđen je prigodni program u parku „Ribnjak“ u trajanju do 20:30 sati, sljedećim redoslijedom:

- Pozdravni govor u ime Povorke ponosa: voditeljice programa Jana Kujundžić i Antonio Dominik (Zagreb Pride maršalke 2015 i članice Organizacijskog odbora povorke ponosa 2015)

- Središnji govor maršalki o samoj povorci i važnosti Pride-a

- Posebno obraćanje LGBTIQ udruga: Trans AID Hrvatske i Transgender Europe

- Le Phillipe iz drag kolektiva House of Flamingo najavljuje završnu zabavu „Pride Partycipaciju“ koja će se ove godine održati u klubu Močvara i pogonu Jedinstvo, Savski nasip bb

- od 18.30 h: Zabavni program i koncert: „Nipplepeople“

- Ne smijemo se prepustiti osjećaju apatije i cinizma. Pasivnost i skretanje pogleda luksuz su koji si više ne možemo priuštiti jer sve nas tlače iste strukture moći. Moramo ih zaustaviti u daljnjem političkom, ekonomskom i moralnom razaranju našega društva. Naša ljudska prava moraju biti neotuđiva. Na njima više nitko neće raditi kompromise radi vlastitih, sebičnih interesa! - stoji u priopćenju.

>> Gay Pride u Splitu prošao bez incidenata i policijskih kordona

>> Zagreb Pride povukao spot - paljenje Kena čisti promašaj